bullmastiff
Store norske leksikon,Teknologi og industri,Landbruk,Husdyr,Hund,Hunderaser
Bullmastiff er en engelsk hunderase som har oppstått ved krysning av mastiff og bulldogg. Det var en ferdig rase som rase allerede på midten av 1800-tallet, men den er antagelig atskillig eldre.
Bullmastiff ble tidligere brukt under navnet night dog av engelske skogvoktere som beskyttelseshund mot krypskyttere. Beskrivelse Den har rektangulær, kraftig kropp. Mankehøyde for hannhunder er 64–69 cm, og for tisper 61–66 cm. Den har stort hode og bred skalle med rynker. Den har dyp stopp med kort, bred snute. Underbitt er tillatt. Bullmastiffen har vidt plasserte øyne og små, V-formede, hengende ører. Halen er kraftig ved roten og bæres hengende rett eller sabelformet, men ikke høyt. Pelsen er kort og hard og rød, beige eller tigret. Les mer i Store norske leksikon Hund Hunderase Liste over hunderaser hundens historie